**Мектеп:** Ақсай қаласы жалпы орта білім беретін №4 мектеп

**Мерзімі:** 22.12.2017ж

**Пәні:** «Өзін-өзі тану»

**Мұғалімі:** Сисенова Г.С.  **Сыныбы:** 7 «А»  **Оқушылар саны:** 19

**Сабақ:** №16

**Тақырыбы:** «Қоғамға қызмет ету»

**Құндылығы:** сүйіспеншілік

**Қасиеттер:**  жауапкершілік, татулық, бірлік,адалдық

|  |  |
| --- | --- |
| **Сабақтың мақсаты**: қоғамға адал қызмет ету туралы түсіндіре отырып, сүйіспеншілік құндылығының мәнін ашу.  **Міндеттері:**  • Отан,қоғам ұғымын сүйіспеншілік құндылығымен байланыстыра отырып ұғындыру; • жауапкершілік,адалдық қасиеттерін дамыту;  • Отанды,қоғамды құрметтей отырып,татулық,бірлікке тәрбиелеу тәрбиелеу. | ***Ресурстар:*** *(құралдар, мәлiметтер)* видеоролик,  өлеңнің аудио дискісі |
| **Сабақ барысы:**  **1.Ұйымдастыру кезеңi.** Сәлемдесу  Оқу құралдарына назар аудару. 5 «Т» ережесі  1. Тәртіп  2. Талап  3. Тыныштық  4. Тазалық  5. Татулық  Тыныштық сәтi.  **«Нұрға бөлену»**  Ыңғайланып отырыңыздар, денелеріңізді түзу ұстаңыздар. Аяқ қолыңызды айқастырмаңыз. Қолыңызды тізелеріңіздің немесе партаның үстіне қойсаңыз болады. Көздеріңізді жұмуларыңызды өтінемін.  Елестетіп көріңіз: Күн нұры сіздің төбеңізден өтіп, кеудеңізге қарап бойлап барады. Кеудеңіздің орта тұсында гүл түйнегі орналасқан. Гүлдің түйнегі нұрдан баяу ашылып келеді. Балғын және таза әсем гүл сіздің әр ойыңызды, әр сезіміңізді, эмоцияңыз бен тілек қалауыңызды шайып жүрекіңіздің қауызын ашты.  Нұр сәулесі сіздің бойыңызға ақырын тарай бастағанын елестетіңіз. Ол біртіндеп күшейе түсуде. Оймен осы нұрды қолдарыңызға түсіріңіз.Сіздің қолдарыңыз нұрға бөленіп, сәуле шашуда. Қолыңыз тек жақсы, ізгі істер істейді және баршаға көмектеседі.Нұр аяқтарыңызға тарады. Аяқтарыңыз нұр сәулесін шашуда. Олар сізді тек жақсылық жасау үшін жақсы жерлерге апарады. Олар нұр мен махаббат құралына айналды.  Одан әрі нұр сіздің аузыңызға, тіліңізге тарады. Тіліңіз тек шындықты және жақсы, ізгі сөздерғана айтады. Нұрды құлақтарыңызға бағыттаңыз, құлақтарыңыз жақсы сөзбен әсем әуенді ғана естиді. Нұр көздерімізге де жетті, көзіміз де жақсыға қарап, бәрінен жақсылықты ғана көреді. Сіздің басыңыз түгелдей нұрға бөленіп, басыңызға тек ізгі, сәулелі ой келді.  Нұр бірте-бірте қарқын және шұғылана бастайды, сіздің денеңізден шығып, жан –жағыңызға сәуле шашады. Осы нұрды туысқандарыңызға, мұғалімдеріңізге, достарыңызға, таныстарыңызға бағыттаңыз. Нұрды уақытша түсініспей, ренжісіп жүрген адамдарға да бағыттаңыз олардың да жүрегі нұрға толсын.  Осы нұр бүкіл әлемге: барлық адамдарға, жан – жануарларға, өсімдіктерге барлық тірі жанға таралсын...Ғаламның барлық түпкір – түпкіріне нұр бағыттаңыз. Ойша айтыңыз: «Мен нұрмын...Нұр менің ішімде... Мен Нұрмын.»  Осындай Нұр, Махаббат, Тыныштық күйінде отыра тұрыңыз...  Енді осы нұрды жүрегіңізге орналастырыңыз. Нұрға толы бүкіл әлем сіздің жүрегіңізде. Оны осындай әсем қалыпта сақтаңыз.  Жаймен көзіңізді ашуға болады  **2.Үй тапсырмасын тексеру.**  Үй тапсырмасына 15 сабақ Ы.Жақаев «Кезек сенікі,келер ұрпақ... » әңгімесі.  - Ыбырай Жақаевтың бізге деген өсиет әңгімесінен не ұқтыңдар?  - Өздеріңнен «Әлемдегі ең асыл не»? деп сұраса,қалай жауап берер едіңдер?  - Қарт диқан қоғамға қалай қызмет етті?  - Мәтіндегі «Бір үйлі жанбыз,бір-бірімізге мейманбыз» деген ойды қалай түсіндіңдер? ?  - Ал бізге қалай қызмет етуді аманаттайды  - Ыбырай Жақаев айтқан алты қасиет адам бойында болу үшін не істеуі керек деп ойлайсыңдар ? | Сабақ барысын талдау: |
| **3.Дәйексөз.**  **«**Ел мен үшін не істей алады деп сұрама , ел үшін өзім не істей алам деп сұра»  **Дж.Кеннеди**    Дәйексөздің мағынасын қалай түсіндіңдер?  Ұлдар 2-рет, қыздар 2-рет, бәрі бірге қайталайды |  |
| **4.Мұғалім сыйы**  **Әңгімелеу**  **Аңыз әңгіме «Отан», Отан, Отан...»**  Мына бір аңызға тоқталайық «Бір кісі бармақтай құсты ұстап алып торға қамап қояды. Тұтқын құс күні-түні дамыл көрмей «Отан», Отан, Отан...»» деп шырылдай береді. Құстың иесі: «Мұның да отаны болғаны ма, ал Отаны болса қайда екен?» құсты ұшырып жіберейін де, ұшқан жағына қарап, ғажайып елге апаратын жолды біліп алайын деп ойлайды. Сөйтіп торды ашып, құсты босатып жібереді. Құс ұшып шығып, бар болғаны 10 қадам жердегі тастақты тақырдың арасында өскен жалғыз түп тікенге барып қонады. Сөйтсе, әлгі бұтада ұясы бар екен «Демек құстың Отаны –ұя салған жері болды ғой» деп ойлайды жанағы адам. Шынында да адам түгілі құстарда ұя салып, мекендеген жеріне бауыр басып кетеді екен!  **Сұрақтар:**   1. *Құстың дамыл таппай шырылдау себебі неде?* 2. *Құсты ұшырып жібергенде нені байқадыңдар?* 3. *Демек, құстың Отаны қай жер болғаны?* |  |
| **6.Шығармашылық жұмыс, топтық жұмыс.**  Оқушыларды таратылған әр түрлі стикер түрлері бойынша топтастыру. 4- топқа бөлу  **1 тапсырма 61 бет**  Сөздер мен олардың анықтамаларын салыстырып, әр сөздің өзіне сәйкес келетін анықтамасын табыңдар.  **3,4 тапсырма 63 бет**  **5-тапсырма**  Адасқан әріптерден мақал мәтел құрастыру  Отансыз адам — ормансыз бұлбұл.  Ел іші — алтын бесік. Туған жердің күні де ыстық, түні де ыстық  Туған жерге туың тік. |  |
| **7. Топпен ән айту**  **Атамекен**  Әні: Роза Әлқожа  Сөзі:Төлеген Айбергенов  1. *Түп-түгел төрт құбыламды түстік етіп, Туған жер, мен сен салған құс түлетіп, Дүние-ай, қандай жақсы ед табаныңа Тұрғаны өз топырағыңның ыстық өтіп.  о, менің атамекен ақ тұрағым , қалайша махаббатымды ұқтырамын ! мен сенің ақ төсіңе шаңқай түсте  көлеңкем түспесе деп тік тұрамын . 2 рет  мен сендік азаматтық сертімменен  дауысыңа дауыс қосам шертілмеген . мен сенің серпілмеген күніңе де  қараймын кереметтеи серпінменен .  о, менің атамекен ақ тұрағым , қалайша махаббатымды ұқтырамын ! мен сенің ақ төсіңе шаңқай түсте  көлеңкем түспесе деп тік тұрамын . 2 рет  бәрін де мендегінің анамша ұғып , тұрсың ба болашағыма алаңшы үміт . мен сенің жалғыз тамшы тасқыныңмын  кететін сенен шығып , саған сіңіп .  о, менің атамекен ақ тұрағым , қалайша махаббатымды ұқтырамын ! мен сенің ақ төсіңе шаңқай түсте  көлеңкем түспесе деп тік тұрамын . 2 рет* |  |
| **7. Үй тапсырмасы.**  №16 сабақ 62-бет. Бауыржан Момыщұлы «Жас ұрпаққа айтар сөз» мәтінін оқып келу. |  |
| **8. Сабақтың қорытынды минуты**  **Баяу әуен қою** Көзімізді жұмып, еркін жайғасайық.Бүгінгі сабақтан алған барлық айтылған жақсы ойларды, әсерлеріңді жүрегімізге орналастырайық!Жаймендеп көзімізді ашуға болады! |  |